b"\n_START_ARTICLE_\nHa vingut un inspector\n_START_SECTION_\nArgument\n_START_PARAGRAPH_\nHa vingut un inspector\xc2\xa0\xc3\xa9s una obra de suspens dividida en 3 actes._NEWLINE_Comen\xc3\xa7a amb un sopar a la casa de la fam\xc3\xadlia Birling. En aquest sopar, es valora\xc2\xa0el comprom\xc3\xads entre Sheila, la filla del Sr. i la Sra. Birling, i Gerald Croft. De sobte apareix l'Inspector Goole, qui anuncia que una jove s'ha su\xc3\xafcidat prenent desinfectant. En el transcurs de l'obra, es descobreix que tots els integrants de la fam\xc3\xadlia (incl\xc3\xbas Gerald Croft, el nuvi) havien tingut alguna classe de relaci\xc3\xb3 o trobada amb aquesta noia, que utilitzava un nom diferent per a cada ocasi\xc3\xb3._NEWLINE_Havia estat empleada del Sr. Birling i acomiadada del seu treball en una botiga de roba anomenada Millwards per capritx de Sheila, ja que segons ella la noia l'havia of\xc3\xa8s. Tamb\xc3\xa9 havia estat amant de Gerald i la Sra. Birling no havia volgut ajudar-la quan la jove havia acudit a una associaci\xc3\xb3 de dones on ella era volunt\xc3\xa0ria (i amb molta influ\xc3\xa8ncia). Per acabar, el fill que esperava la jove era d'Eric, fill de la fam\xc3\xadlia Birling. En retirar-se l'inspector, i despr\xc3\xa9s de fer unes quantes trucades telef\xc3\xb2niques, s'adonen que no existeix cap Inspector Goole i que cap jove ha mort en la infermeria. _NEWLINE_Per\xc3\xb2 quan semblava que tot era una broma o l'home era un boig, sona el tel\xc3\xa8fon i, quan el Sr. Birling contesta, li comuniquen que acaba de morir una jove per haver pres desinfectant i que un inspector de policia anava de cam\xc3\xad a casa seva per a interrogar-los.\n_START_SECTION_\nHist\xc3\xb2ria d'Eva Smith\n_START_PARAGRAPH_\nEra una dona que treballava en l'empresa d'Arthur Birling, el Sr. Birling. Un dia va haver-hi una vaga per aconseguir que els apugessin el sou i ella era la coordinadora de la vaga. Per aix\xc3\xb2 Arthur la va acomiadar. Els dos mesos seg\xc3\xbcents va viure en la mis\xc3\xa8ria. La seva sort va canviar quan va aconseguir treball en Millwards, una botiga de roba de la zona. Un dia per una enrabiada de Sheila, la filla, va ser acomiadada novament. En aquell moment, va canviar el seu nom pel de Daisy Renton. Amb aquest nom va con\xc3\xa8ixer a Gerald Croft._NEWLINE_Aquest li va donar una casa. Per\xc3\xb2 com era el nuvi de Sheila, la va abandonar posteriorment. Eva o Daisy no es va enfadar, ja que estava molt agra\xc3\xafda amb ell. Per\xc3\xb2 va tornar a la mis\xc3\xa8ria i va haver de treballar com a prostituta. All\xc3\xad va con\xc3\xa8ixer a Eric, el seu amant que li va deixar embarassada. En veure com ella vivia en mal estat, ell li va prestar diners i ella no sabia que ho havia robat del despatx de l'empresa del seu pare. Quan es va assabentar li va deixar dient-li que no volia els seus diners. El pitjor que li va passar \xc3\xa9s que quan va anar a demanar ajuda a Sybil (la Sra. Birling) a la Sociedad de Beneficencia de Brumley aquesta la hi va negar dient-li que el pare del nen s'hauria de fer c\xc3\xa0rrec d'ella, per\xc3\xb2 realment ho fa perqu\xc3\xa8 utilitza el seu cognom, Birling.\xc2\xa0Aix\xc3\xb2 va fer que es desesper\xc3\xa9s i se su\xc3\xafcid\xc3\xa9s amb un desinfectant."